Efter et succesfuldt samarbejde med produceren [[Peter Aalbæk Jensen]] om filmen ''Europa'' dannede de to i [[1992]] filmselskabet [[Zentropa]]. I [[1995]] var han medinitiativtager sammen med [[Thomas Vinterberg]], [[Kristian Levring]] og [[Søren Kragh-Jacobsen]] til det såkaldte [[Dogme95]], der handler om at lave film efter særlige kyskhedsregler såsom, at optagelser skal foregå med håndholdt kamera og ske on location med de forhåndenværende rekvisitter.<ref>[https://nyheder.tv2.dk/2012-03-03-blaa-bog-om-lars-von-trier Blå Bog om Lars von Trier], [[TV 2]], 3. marts 2012.</ref> I Danmark var det tv-serien ''[[Riget]]'' fra [[1994]], der for alvor slog Lars von Triers navn fast. Det var filmen ''[[Breaking the Waves]]'' fra [[1996]], der blev Triers helt store succes. Med en international indtjening på over 200 millioner kroner var den dansk films største succes siden Bille Augusts ''[[Pelle Erobreren (film)|Pelle Erobreren]]''.<ref>{{Cite news
 | author = Palle Schantz Lauridsen
 | title = Provokatøren Trier
 | work = [[Kristeligt Dagblad]]
 | date = 23. maj 2000
 | url = https://www.kristeligt-dagblad.dk/kirke-tro/provokat%C3%B8ren-trier}}</ref> ''Breaking the Waves'' var ikke en dogmefilm, men et intens [[melodrama]] om seksualitet og religiøsitet, som var fortalt med [[Håndholdt kameraføring|håndholdt kamera]]. De kvindelige lidelseshistorier fortsatte i dogmefilmen ''[[Idioterne]]'' (1998) og især i musicalen ''[[Dancer in the Dark]]'' (2000), der vandt [[Den Gyldne Palme|Guldpalmen]] i [[Filmfestivalen i Cannes|Cannes]]. Tilsammen udgør de tre film den såkaldte Guldhjerte-trilogi, opkaldt efter en billedbog, Trier var optaget af som barn.<ref>{{Cite news
 | author = Kim Skotte
 | title = I følelsernes sold
 | work = [[Filmmagasinet Ekko]]
 | date = 20. november 2002
 | url = https://www.ekkofilm.dk/artikler/i-folelsernes-sold/}}</ref>
Levende_personer Kunst Musik Sygdomme